Peugeot 2008

Peugeot 2008 on Peugeot’n vuodesta 2013 lähtien valmistama crossover-tyyppinen henkilöautomalli, joka korvasi markkinoille tullessaan Peugeot 207:n farmarimallin.

Peugeot 2008 I (2013–) 

Ensimmäisen sukupolven Peugeot 2008 perustuu alustaltaan ja tekniikaltaan ensimmäisen sukupolven Peugeot 208 -malliin, ja samaa alustarakennetta käytetään myös Opel Crossland -mallissa.

Vuoden 2013 Euro NCAP -kolaritestistä 2008 sai tulokseksi täydet viisi tähteä.

Geneven autonäyttelyssä helmikuussa 2016 esiteltiin uudistunut Peugeot 2008, jonka ulkonäköä on muokattu vastaamaan uudempia Peugeot-malleja.

Peugeot 2008 II (2019–) 

Toisen sukupolven 2008 paljastettiin kesällä 2019. Se perustuu samalle pohjalevylle kuin toisen sukupolven Peugeot 208, DS 3 Crossback ja Opel Corsa F. Edeltäjäänsä verrattuna auto on 140 millimetriä pidempi kokonaispituudeltaan ja 60 millimetriä akseliväliltään. Lisäksi auto leveni 30 millimetrillä.

Vuoden 2019 Euro NCAP -kolaritestistä 2008 sai tulokseksi täydet viisi tähteä.

Moottorivalikoimassa ovat kolmesylinterinen 1,2-litrainen (99/128/153 hv) Puretech-bensiinimoottori sekä 1,5-litrainen (99 hv) BlueHDi-dieselmoottori. Lisäksi auto tuli saataville myös täyssähköisenä versiona.

Lähteet

Aiheesta muualla 

2008
Sähköautot
J-segmentin autot
2010-luvun autot
2020-luvun autot